ᱵᱟᱸᱜᱽᱞᱳᱨ ᱥᱤᱴᱤ ᱨᱮᱞᱣᱮ ᱥᱴᱮᱥᱚᱱ

ᱵᱟᱸᱜᱽᱞᱳᱨ ᱥᱤᱴᱤ ᱨᱮᱞᱣᱮ ᱥᱴᱮᱥᱚᱱ, ᱟᱹᱢᱟᱹᱞᱮᱛ ᱞᱮᱠᱟᱛᱮ ᱠᱨᱟᱱᱛᱤᱵᱤᱨ ᱥᱚᱝᱜᱚᱞᱞᱤ ᱨᱟᱭᱱᱟ ᱵᱮᱝᱜᱟᱞᱩᱨᱩ ᱥᱴᱮᱥᱚᱱ, ᱡᱟᱦᱟᱸ ᱫᱚ ᱡᱟᱹᱥᱛᱤ ᱠᱟᱛᱮ ᱠᱮ.ᱮᱥ.ᱟᱨ. ᱵᱮᱝᱜᱟᱞᱩᱨᱩ ᱥᱴᱮᱥᱚᱱ, ᱵᱮᱝᱜᱟᱞᱩᱨᱩ ᱥᱤᱴᱤ ᱨᱮᱞᱣᱮ ᱥᱴᱮᱥᱚᱱ ᱟᱨᱵᱟᱝ ᱢᱟᱡᱮᱥᱴᱤᱠ ᱨᱮᱞᱣᱮ ᱥᱴᱮᱥᱚᱱ  (ᱥᱴᱮᱥᱚᱱ ᱠᱳᱰ: SBC) ᱢᱮᱱᱛᱮ ᱠᱚ ᱵᱟᱰᱟᱭᱮᱫᱼᱟ, ᱱᱚᱣᱟ ᱫᱚ ᱥᱤᱧᱚᱛ ᱨᱮᱱᱟᱜ ᱠᱚᱨᱱᱟᱴᱚᱠ ᱨᱮᱱᱟᱜ ᱵᱟᱸᱜᱽᱞᱳᱨ ᱥᱚᱦᱚᱨ ᱨᱮᱱᱟᱜ ᱢᱩᱬ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱾ ᱱᱚᱣᱟ ᱫᱚ ᱥᱤᱧᱚᱛᱤᱭᱟᱹ ᱨᱮᱞᱣᱮ ᱨᱮᱱᱟᱜ ᱮᱛᱚᱢ ᱯᱟᱪᱮ ᱨᱮᱞᱣᱮ ᱴᱚᱴᱷᱟ ᱨᱮᱱᱟᱜ ᱡᱚᱛᱚ ᱠᱷᱚᱱ ᱵᱟᱹᱲᱛᱤ ᱠᱟᱹᱢᱤ ᱟᱠᱟᱱ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ, ᱟᱨ ᱴᱚᱴᱷᱟ ᱨᱮ NSG1 ᱛᱷᱚᱠ ᱨᱮ ᱦᱟᱹᱴᱤᱧ ᱟᱠᱟᱱ ᱢᱤᱫᱴᱟᱹᱝ ᱥᱴᱮᱥᱚᱱ ᱠᱟᱱᱟ ᱾

ᱱᱚᱣᱟ ᱫᱚ ᱠᱮᱢᱯᱮᱜᱚᱰᱟ ᱵᱟᱥ ᱥᱴᱮᱥᱚᱱ ᱥᱩᱨ ᱨᱮ ᱢᱮᱱᱟᱜᱼᱟ ᱾ ᱥᱴᱮᱥᱚᱱ ᱨᱮ ᱑᱐ ᱜᱚᱴᱟᱝ ᱯᱞᱮᱴᱯᱷᱚᱨᱢ ᱟᱨ ᱯᱮᱭᱟ ᱵᱚᱞᱚᱱ ᱫᱩᱣᱟᱹᱨ ᱢᱮᱱᱟᱜᱼᱟ ᱾

ᱱᱟᱜᱟᱢ
᱑᱘᱐᱙ ᱥᱮᱨᱢᱟ ᱨᱮ ᱵᱨᱤᱴᱤᱥ ᱠᱟᱱᱴᱚᱱᱢᱮᱱᱴ ᱵᱮᱱᱟᱣ ᱠᱟᱛᱮ ᱵᱟᱸᱜᱽᱞᱳᱨ ᱫᱚ ᱮᱛᱚᱢ ᱥᱤᱧᱚᱛ ᱨᱮ ᱢᱤᱫ ᱢᱩᱬᱩᱛ ᱢᱤᱞᱤᱴᱤᱨᱤ ᱛᱟᱞᱢᱟ ᱵᱮᱱᱟᱣ ᱮᱱᱟ ᱾ ᱤᱱᱟᱹ ᱛᱟᱭᱚᱢ ᱜᱮ, ᱢᱚᱫᱽᱨᱟᱥ ᱨᱮ ᱠᱳᱞᱳᱱᱤᱭᱟᱞ ᱥᱟᱥᱚᱱ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ ᱥᱟᱶᱛᱮ ᱱᱟᱣᱟ ᱥᱤᱵᱷᱤᱞ ᱟᱨ ᱢᱤᱞᱤᱴᱟᱨᱤ ᱪᱳᱣᱠᱤ ᱛᱟᱞᱟ ᱨᱮ ᱰᱷᱮᱨ ᱥᱮᱵᱟ ᱡᱚᱲᱟᱣ ᱨᱮᱱᱟᱜ ᱞᱟᱹᱠᱛᱤ ᱮᱱᱟ ᱾ ᱑᱘᱔᱐ ᱥᱮᱨᱢᱟ ᱨᱮ, ᱵᱨᱤᱴᱤᱥ ᱯᱟᱨᱞᱤᱭᱟᱢᱮᱱᱴ ᱨᱮ ᱱᱚᱣᱟ ᱨᱮᱞ ᱞᱟᱭᱤᱱ ᱨᱮᱱᱟᱜ ᱯᱨᱳᱯᱳᱡᱟᱞ ᱨᱮ ᱵᱷᱮᱯᱮᱫ ᱦᱩᱭ ᱞᱮᱱᱟ, ᱡᱟᱦᱟᱸ ᱫᱚ ᱵᱮᱯᱟᱨᱤᱭᱟᱹ ᱟᱨ ᱥᱤᱯᱤᱝ ᱠᱚᱢᱯᱟᱱᱤ ᱠᱚ ᱦᱚᱛᱮᱛᱮ ᱥᱚᱦᱚᱫ ᱮᱱᱟ ᱾ ᱵᱟᱸᱜᱽᱞᱳᱨ ᱨᱮ, ᱥᱟᱨ ᱢᱟᱨᱠ ᱠᱭᱩᱵᱟᱱ ᱫᱚ ᱢᱟᱭᱥᱩᱨ ᱟᱨ ᱠᱩᱨᱜᱽ ᱨᱤᱱᱤᱡ ᱠᱚᱢᱤᱥᱚᱱᱟᱨ ᱞᱮᱠᱟᱛᱮ ᱟᱡᱟᱜ ᱚᱠᱛᱚ ᱨᱮ ᱨᱮᱞᱣᱮ ᱞᱤᱸᱠ ᱨᱮᱱᱟᱜ ᱩᱛᱷᱱᱟᱹᱣ ᱨᱮ ᱫᱟᱣ ᱮ ᱮᱢᱟᱫᱮ ᱛᱟᱦᱮᱸᱫ ᱾ ᱩᱱᱤ ᱫᱚ ᱵᱟᱸᱜᱽᱞᱳᱨ ᱟᱨ ᱠᱟᱞᱤᱠᱚᱴ ᱦᱚᱛᱮᱛᱮ ᱢᱮᱥᱩᱨ ᱟᱨ ᱢᱟᱫᱽᱨᱟᱥ ᱡᱚᱲᱟᱣᱟᱜ ᱢᱤᱫ ᱨᱮᱞ ᱰᱟᱦᱟᱨ ᱯᱨᱚᱡᱮᱠᱴ ᱨᱮᱱᱟᱜ ᱯᱨᱚᱯᱚᱡᱟᱞ ᱫᱚᱦᱚ ᱞᱮᱫ ᱛᱟᱦᱮᱸᱫ, ᱢᱮᱱᱠᱷᱟᱱ ᱱᱚᱣᱟ ᱯᱨᱚᱡᱮᱠᱴ ᱫᱚ ᱠᱟᱹᱢᱤ ᱟᱠᱚᱴ ᱮᱱᱟ ᱾ ᱱᱚᱣᱟ ᱞᱟᱭᱤᱱ ᱫᱚ ᱮᱛᱚᱦᱚᱵ ᱨᱮ ᱢᱤᱞᱤᱴᱤᱨᱤ ᱞᱟᱹᱜᱤᱫ ᱛᱟᱦᱮᱸ ᱠᱟᱱᱟ ᱾ ᱢᱤᱞᱤᱴᱤᱨᱤ, ᱡᱚᱢᱟᱜ ᱟᱨ ᱜᱩᱞᱤ-ᱵᱟᱨᱩᱫᱽ ᱞᱟᱹᱜᱤᱫ, ᱢᱮᱱᱠᱷᱟᱱ ᱛᱟᱭᱚᱢ ᱛᱮ ᱱᱚᱣᱟ ᱫᱚ ᱦᱚᱲ ᱠᱚ ᱞᱟᱹᱜᱤᱫ ᱵᱮᱵᱷᱟᱨ ᱮᱱᱟ ᱾ ᱢᱮᱭᱥᱩᱨ ᱨᱤᱱᱤᱡ ᱠᱚᱢᱤᱥᱚᱱᱟᱨ ᱞᱮᱠᱟᱛᱮ ᱞᱮᱵᱤᱱ ᱵᱮᱸᱛᱷᱚᱢ ᱵᱳᱨᱤᱝ ᱴᱷᱟᱶ ᱮ ᱟᱢᱮᱴ ᱞᱮᱫᱼᱟ ᱟᱨ ᱨᱮᱞᱣᱮ ᱯᱨᱚᱡᱮᱠᱴ ᱞᱟᱹᱜᱤᱫ ᱛᱮ ᱢᱟᱭᱥᱩᱨ ᱥᱚᱨᱠᱟᱨ ᱯᱟᱦᱴᱟ ᱠᱷᱚᱱ ᱫᱟᱱ ᱮ ᱮᱢᱟᱫᱼᱟ ᱾ ᱠᱟᱱᱴᱚᱱᱢᱮᱱᱴ ᱠᱷᱚᱱ ᱪᱟᱞᱟᱜ ᱠᱟᱱ ᱴᱨᱮᱱ ᱫᱚ 'ᱵᱟᱸᱜᱽᱞᱳᱨ ᱢᱮᱞ' ᱠᱚ ᱢᱮᱛᱟᱜ ᱠᱟᱱ ᱛᱟᱦᱮᱸᱫ ᱾ ᱑᱘᱖᱔ ᱥᱮᱨᱢᱟ ᱨᱮ ᱵᱟᱸᱜᱽᱞᱳᱨ ᱨᱮ ᱮᱴᱟᱜ ᱢᱩᱬᱩᱛ ᱩᱛᱷᱱᱟᱹᱣ ᱠᱚᱦᱚᱸ ᱦᱩᱭ ᱞᱮᱱᱟ ᱾ ᱨᱮᱞᱣᱮ ᱞᱤᱸᱠ ᱥᱚᱦᱚᱨ ᱨᱮᱱᱟᱜ ᱱᱟᱜᱟᱢ ᱨᱮ ᱢᱤᱫ ᱢᱩᱬᱩᱛ ᱚᱠᱛᱚ ᱛᱟᱦᱮᱸ ᱠᱟᱱᱟ, ᱪᱮᱫᱟᱜ ᱥᱮ ᱱᱚᱣᱟ ᱫᱚ ᱫᱤᱥᱚᱢ ᱨᱮᱱᱟᱜ ᱮᱴᱟᱜ ᱴᱚᱴᱷᱟ ᱠᱷᱚᱱ ᱤᱢᱤᱜᱨᱮᱥᱚᱱ ᱠᱚ ᱦᱮᱡ ᱮᱱᱟ ᱾ ᱵᱮᱯᱟᱨ ᱨᱮ ᱟᱹᱰᱤ ᱵᱟᱹᱲᱛᱤ ᱩᱥᱟᱹᱨᱟ ᱧᱮᱞ ᱧᱟᱢ ᱞᱮᱱᱟ, ᱟᱨ ᱢᱚᱫᱽᱨᱟᱥ ᱨᱤᱱ ᱟᱭᱢᱟ ᱠᱩᱢᱦᱟᱨ ᱦᱚᱸ ᱚᱱᱟ ᱚᱠᱛᱚ ᱜᱮ ᱠᱟᱱᱴᱚᱱᱢᱮᱱᱴ ᱨᱮᱠᱚ ᱵᱟᱥᱟ ᱞᱮᱱᱟ, ᱡᱟᱦᱟᱸ ᱛᱮ ᱯᱚᱴᱚᱨᱤ ᱴᱟᱣᱩᱱ ᱨᱮᱱᱟᱜ ᱛᱷᱟᱯᱚᱱ ᱦᱩᱭ ᱞᱮᱱᱟ ᱾

᱑᱙᱔᱔ ᱥᱟᱞ ᱨᱮ ᱨᱮᱞ ᱱᱮᱴᱣᱟᱨᱠ ᱡᱟᱹᱛᱤᱭᱟᱹᱨᱤ ᱠᱮᱫᱟ ᱾ ᱑᱔ ᱮᱯᱨᱤᱞ ᱑᱙᱕᱑ ᱥᱟᱞᱮ ᱨᱮ, ᱢᱚᱫᱽᱨᱟᱥ ᱟᱨ ᱮᱛᱚᱢ ᱢᱟᱨᱟᱴᱷᱟ ᱨᱮᱞᱣᱮ, ᱮᱛᱚᱢ ᱥᱤᱧᱚᱛᱤᱭᱟᱹ ᱨᱮᱞᱣᱮ ᱟᱨ ᱢᱮᱭᱥᱩᱨ ᱨᱟᱡᱽ ᱨᱮᱞᱣᱮ ᱦᱚᱛᱮᱛᱮ ᱯᱮᱭᱟ ᱢᱩᱬ ᱨᱮᱞᱣᱮ ᱱᱮᱴᱣᱟᱨᱠ ᱫᱚ ᱮᱛᱚᱢ ᱨᱮᱞᱣᱮ ᱵᱮᱱᱟᱣ ᱞᱟᱹᱜᱤᱫ ᱡᱚᱲᱟᱣ ᱞᱮᱱᱟ ᱛᱟᱦᱮᱸᱫ ᱾

ᱯᱞᱮᱴᱯᱷᱚᱨᱢ ᱠᱚ
ᱯᱞᱮᱴᱯᱷᱚᱨᱢ ᱑ ᱠᱷᱚᱱ ᱗ ᱪᱮᱱᱱᱟᱭ ᱟᱨ ᱥᱮᱞᱚᱢ ᱨᱮᱞᱣᱮ ᱞᱟᱭᱤᱱ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾ ᱯᱞᱮᱴᱯᱷᱚᱨᱢ ᱘ ᱠᱷᱚᱱ ᱑᱐ ᱨᱮ ᱥᱚᱨᱵᱤᱥ ᱴᱨᱮᱱ ᱦᱩᱵᱽᱞᱤ-ᱫᱷᱟᱨᱣᱟᱲ ᱠᱷᱚᱱ ᱭᱚᱥᱵᱷᱚᱱᱛᱯᱩᱨ ᱞᱮᱠᱟᱛᱮ ᱦᱤᱡᱩᱜᱼᱟ ᱾ ᱯᱞᱮᱴᱯᱷᱚᱨᱢ ᱑ ᱠᱷᱚᱱ ᱔ ᱫᱷᱟᱹᱨᱤᱡ ᱫᱚ ᱵᱮᱝᱜᱟᱞᱩᱨᱩ ᱨᱮ ᱢᱩᱪᱟᱹᱫᱚᱜᱼᱟ ᱾ ᱯᱞᱮᱴᱯᱷᱚᱨᱢ ᱕ ᱠᱷᱚᱱ ᱑᱐ ᱫᱷᱟᱹᱨᱤᱡ, ᱥᱚᱨᱵᱷᱤᱥ ᱴᱨᱮᱱ ᱠᱚ ᱢᱮᱭᱥᱩᱨ ᱞᱟᱹᱜᱤᱫ ᱛᱮ ᱪᱟᱞᱟᱜᱼᱟ ᱾ ᱯᱞᱮᱴᱯᱷᱚᱨᱢ ᱔ ᱟᱨ ᱕ ᱛᱟᱞᱟ ᱨᱮ ᱨᱮᱞᱣᱮ ᱞᱟᱭᱤᱱ ᱢᱮᱱᱟᱜᱼᱟ ᱡᱟᱦᱟᱸ ᱫᱚ ᱨᱮᱞᱣᱮ ᱭᱟᱨᱰ ᱞᱮᱠᱟᱛᱮ ᱵᱮᱵᱷᱟᱨᱚᱜᱼᱟ ᱾ ᱵᱟᱸᱜᱽᱞᱳᱨ ᱥᱤᱴᱤ ᱨᱮᱞᱣᱮ ᱥᱴᱮᱥᱚᱱ ᱠᱷᱚᱱ ᱕ ᱜᱚᱴᱟᱝ ᱨᱮᱞᱣᱮ ᱞᱟᱭᱤᱱ ᱪᱟᱞᱟᱜᱼᱟ - ᱜᱩᱸᱛᱠᱚᱞ ᱞᱮᱠᱟᱛᱮ ᱦᱟᱭᱫᱨᱟᱵᱟᱫᱽ, ᱠᱨᱤᱥᱱᱟᱨᱟᱡᱽᱯᱩᱨᱚᱢ ᱞᱮᱠᱟᱛᱮ ᱪᱮᱱᱱᱟᱭ, ᱫᱷᱚᱨᱢᱚᱯᱩᱨᱤ ᱞᱮᱠᱟᱛᱮ ᱥᱟᱞᱮᱢ, ᱢᱮᱥᱩᱨ, ᱛᱩᱢᱠᱩᱨ, ᱵᱤᱨᱩᱨ ᱞᱮᱠᱟᱛᱮ ᱦᱩᱵᱽᱞᱤ-ᱫᱷᱟᱨᱣᱟᱲ ᱫᱷᱟᱹᱨᱤᱡ ᱾ ᱵᱮᱝᱜᱟᱞᱩᱨᱩ ᱠᱟᱱᱴᱚᱱᱢᱮᱱᱴ, ᱵᱮᱝᱜᱟᱨᱯᱮᱴ ᱞᱮᱠᱟᱛᱮ ᱵᱮᱝᱜᱟᱞᱩᱨᱩ-ᱪᱮᱱᱱᱟᱭ ᱨᱮᱞᱣᱮ ᱞᱟᱭᱤᱱ ᱯᱩᱨᱟᱹ ᱤᱞᱮᱠᱴᱨᱤᱯᱷᱤᱞᱰ ᱛᱮᱭᱟᱨ ᱟᱠᱟᱱᱟ ᱟᱨ ᱥᱮᱵᱟ ᱞᱟᱹᱜᱤᱫ ᱛᱮᱭᱟᱨ ᱟᱠᱟᱱᱟ ᱾ ᱵᱮᱝᱜᱟᱞᱩᱨᱩ-ᱢᱟᱭᱥᱩᱨ ᱞᱟᱭᱤᱱ ᱦᱚᱸ ᱵᱟᱨ ᱫᱷᱟᱣ ᱟᱨ ᱤᱞᱮᱠᱴᱨᱤᱯᱷᱤᱞᱰ ᱛᱮᱭᱟᱨ ᱟᱠᱟᱱᱟ ᱾

ᱡᱚᱯᱚᱲᱟᱣ
ᱨᱮᱞᱣᱮ ᱥᱴᱮᱥᱚᱱ ᱫᱚ ᱱᱚᱢᱢᱟ ᱢᱮᱴᱨᱚ ᱨᱮᱱᱟᱜ ᱯᱚᱨᱯᱚᱞ ᱞᱟᱭᱤᱱ ᱨᱮ ᱥᱤᱴᱤ ᱨᱮᱞᱣᱮ ᱥᱴᱮᱥᱚᱱ ᱢᱮᱴᱨᱚ ᱥᱴᱮᱥᱚᱱ ᱦᱚᱛᱮᱛᱮ ᱥᱮᱵᱟ ᱦᱟᱛᱟᱣ ᱟᱠᱟᱱᱟ, ᱡᱟᱦᱟᱸ ᱫᱚ ᱓᱐ ᱮᱯᱨᱤᱞ ᱒᱐᱑᱖ ᱨᱮ ᱮᱛᱚᱦᱚᱵ ᱞᱮᱱᱟ ᱛᱟᱦᱮᱸᱫ ᱾ ᱚᱱᱟ ᱥᱮᱨᱢᱟ ᱛᱟᱭᱚᱢ, ᱵᱟᱸᱜᱽᱞᱳᱨ ᱢᱮᱴᱨᱚ ᱨᱮᱞ ᱠᱚᱨᱯᱚᱨᱮᱥᱚᱱ ᱞᱤᱢᱤᱴᱮᱰ (ᱵᱤ.ᱮᱢ.ᱟᱨ.ᱥᱤ.ᱮᱞ.) ᱫᱚ ᱢᱮᱴᱨᱚ ᱥᱴᱮᱥᱚᱱ ᱠᱷᱚᱱ ᱢᱤᱫ ᱯᱷᱩᱴ ᱚᱵᱷᱚᱨ ᱵᱨᱤᱡᱽ ᱛᱮᱭᱟᱨ ᱨᱮᱱᱟᱜ ᱜᱚᱴᱟ ᱠᱮᱫᱼᱟ ᱾ ᱡᱚᱠᱷᱚᱱ ᱨᱮᱞᱣᱮ ᱥᱴᱮᱥᱚᱱ ᱨᱮᱱᱟᱜ ᱥᱤᱢᱟᱹ ᱨᱮᱱᱟᱜ ᱮᱴᱟᱜ ᱠᱟᱹᱢᱤ ᱠᱚ ᱮᱛᱚᱢ ᱯᱟᱪᱮ ᱨᱮᱞᱣᱮ ᱠᱚ ᱯᱩᱨᱟᱹᱣᱟ ᱾ ᱯᱞᱮᱴᱯᱷᱚᱨᱢ ᱑᱐ ᱠᱷᱚᱱ ᱢᱮᱴᱨᱚ ᱥᱴᱮᱥᱚᱱ ᱡᱚᱲᱟᱣᱟᱜ ᱯᱷᱩᱴ ᱳᱵᱟᱨᱵᱨᱤᱡᱽ ᱑᱘ ᱯᱷᱮᱵᱽᱨᱩᱣᱟᱨᱤ ᱒᱐᱑᱙ ᱨᱮ ᱮᱛᱚᱦᱚᱵ ᱞᱮᱱᱟ ᱾ ᱵᱤ.ᱮᱢ.ᱟᱨ.ᱥᱤ. ᱫᱚᱭ ᱥᱚᱫᱚᱨ ᱟᱠᱟᱫᱟ ᱡᱮ ᱵᱨᱤᱡᱽ ᱮᱦᱚᱵᱚᱜ ᱢᱟᱬᱟᱝ ᱨᱮ ᱢᱮᱴᱨᱚ ᱥᱴᱮᱥᱚᱱ ᱨᱮ ᱪᱟᱸᱫᱚᱠᱤᱭᱟᱹ ᱥᱮᱵᱟ ᱠᱚᱣᱟᱜ ᱞᱮᱠᱷᱟ ᱫᱚ ᱫᱤᱱᱟᱹᱢ ᱜᱮ ᱑᱗᱕,᱐᱐᱐ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱱᱚᱣᱟ ᱮᱦᱚᱵ ᱛᱟᱭᱚᱢ ᱵᱟᱨ ᱪᱟᱸᱫᱚ ᱛᱟᱭᱚᱢ ᱒᱕᱐,᱐᱐᱐ ᱦᱩᱭ ᱮᱱᱟ ᱾

ᱨᱮᱞᱣᱮ ᱥᱴᱮᱥᱚᱱ ᱫᱚ ᱠᱮᱢᱯᱮᱜᱚᱰᱟ ᱵᱟᱥ ᱥᱴᱮᱥᱚᱱ ᱦᱚᱛᱮᱛᱮ ᱦᱚᱸ ᱥᱮᱵᱟ ᱢᱮᱱᱟᱜᱼᱟ ᱾

ᱞᱟᱹᱠᱛᱤᱭᱟᱱ ᱴᱨᱮᱱ ᱠᱚ
ᱵᱟᱸᱜᱽᱞᱳᱨ ᱥᱤᱴᱤ ᱥᱴᱮᱥᱚᱱ ᱠᱷᱚᱱ ᱚᱸᱰᱚᱠᱚᱜ ᱟᱨ ᱥᱮᱱᱚᱜ ᱞᱟᱹᱜᱤᱫ ᱟᱹᱰᱤ ᱞᱟᱹᱠᱛᱤᱭᱟᱱ ᱴᱨᱮᱱ ᱠᱚ ᱫᱚ ᱦᱩᱭᱩᱜ ᱠᱟᱱᱟ ᱠᱮ.ᱮᱥ.ᱟᱨ. ᱵᱟᱸᱜᱽᱞᱳᱨ ᱢᱮᱞ, ᱠᱟᱪᱤᱜᱩᱰᱟ-ᱢᱟᱭᱥᱩᱨ ᱮᱠᱥᱯᱨᱮᱥ, ᱠᱚᱨᱱᱟᱴᱚᱠ ᱮᱠᱥᱯᱨᱮᱥ, ᱵᱟᱸᱜᱽᱞᱳᱨ ᱥᱚᱝᱜᱽᱞᱤ ᱨᱟᱹᱱᱤ ᱪᱮᱱᱱᱟᱢᱟ ᱮᱠᱥᱯᱨᱮᱥ, ᱟᱭᱞᱮᱱᱰ ᱮᱠᱥᱯᱨᱮᱥ, ᱪᱮᱱᱱᱟᱭ ᱥᱚᱛᱟᱵᱽᱫᱤ ᱮᱠᱥᱯᱨᱮᱥ, ᱨᱟᱡᱽᱫᱷᱟᱱᱤ ᱮᱠᱥᱯᱨᱮᱥ, ᱞᱟᱞ ᱵᱟᱜᱽ ᱮᱠᱥᱯᱨᱮᱥ, ᱪᱮᱱᱱᱟᱭ-ᱢᱟᱭᱥᱩᱨ ᱵᱚᱱᱫᱮ ᱵᱷᱟᱨᱚᱛ ᱮᱠᱥᱯᱨᱮᱥ, ᱩᱫᱚᱭ ᱮᱠᱥᱯᱨᱮᱥ, ᱵᱨᱤᱱᱫᱚᱵᱚᱱ ᱮᱠᱥᱯᱨᱮᱥ ᱟᱨ ᱵᱳᱰᱮᱭᱟᱨ ᱮᱠᱥᱯᱨᱮᱥ, ᱦᱟᱢᱥᱚᱯᱷᱚᱨ ᱮᱠᱥᱯᱨᱮᱥ, ᱫᱩᱨᱚᱱᱛᱚ ᱮᱠᱥᱯᱨᱮᱥ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ



ᱛᱷᱚᱠ:ᱵᱟᱸᱜᱽᱞᱳᱨ ᱨᱮ ᱨᱮᱞᱣᱮ ᱥᱴᱮᱥᱚᱱ ᱠᱚ
ᱛᱷᱚᱠ:ᱵᱟᱸᱜᱽᱞᱳᱨ ᱨᱮᱞᱣᱮ ᱦᱟᱹᱴᱤᱧ
ᱛᱷᱚᱠ:ᱠᱚᱨᱱᱟᱴᱚᱠ ᱨᱮ ᱨᱮᱞᱣᱮ ᱡᱚᱸᱠᱥᱚᱱ ᱥᱴᱮᱥᱚᱱ ᱠᱚ